રાજીવના હત્યારાઓને માફી આપવાની વાત નવી નથી. ૨૦૧૪માં તામિલનાડુના તત્કાલીન મુખ્યમંત્રી જયલલિતા જયરામે પણ કેન્દ્ર સરકારને સાતેય અપરાધીઓને છોડી દેવાની અપીલ કરી હતી. એ વખતે કેન્દ્ર સરકારે જયલલિતાના આ પ્રસ્તાવનો વિરોધ કર્યો હતો. અન્નાદ્રમુકના વર્તમાન સીએમ પલાનીસામીએ સદ્ગત જયલલિતા અમ્માની ઇચ્છા પૂરી કરવા જ ગવર્નરને અપરાધીઓને છોડી મૂકવા ભલામણ કરી છે. કોંગ્રેસને બાદ કરતાં તામિલનાડુના તમામ રાજકીય પક્ષોએ કેબિનેટના આ નિર્ણયને આવકાર્યો છે, જોકે આ મામલામાં રાજકારણને બાજુ પર રાખીને વિચારીએ તો એની સાથે સમાજકારણ અને નૈતિકતા જોડાયેલાં છે.